L'Acido desoxirribonucleico, tamién conoixito per as siglas latinas ADN u en l'ambito scientifico més per as siglas anglosaxonas DNA (de l'anglés Deoxyribunucleic acid), ye un acido nucleico que contiene totas las instruccions cheneticas que s'emplega en o desembolique y funcionamiento d'os sers vivos y tamién de qualques virus. A función prencipal de l'ADN ye l'almagazenamiento d'a información a largo plazo. L'ADN s'ha quiesto comparar a ormino con una receta de cocina, una plantilla u dica un codigo, pos i son comprenditas totas as instruccions requiestas ta producir atros components d'as celulas, como as proteínas y moleculas de l'altro prencipal acido nucleico d'os sers vivos, l'acido ribonucleico (ARN). Os segmentos d'a molecula d'ADN que lievan ixa información se dicen chens, pero altras seqüencias d'ADN tienen una función estructural u se troban implicatas en a regulación de l'uso d'ixa información chenetica.